“Go ya ka dipego tsotlhe tsa pele ga 1914, mo lefatsheng la motlha oo go ne go lebega batho le ditšhaba di tswelela pele di tlhabologa le go dirisana sentle ka selekanyo se se kwa godimo; seemo sa batho se ne se tokafala mo se neng se lebega se tla fitlha mo seemong sa go tlhoka mathata. Kgwebo e e sa siamang ya go gweba ka makgoba e ne e fedile mo lekgolong la bo19 la dingwaga. Thubakanyo e e tlontlololang batho e ne e lebega e fokotsega. . . . Go ne go tlhamilwe dilo tse dintsi tse disha mo lefatsheng mo lekgolong la bo19 la dingwaga tse di jaaka diporo, thelefouno, motlakase, bobogelo jwa dibaesekopo, dikoloi le didirisiwa tse di mosola tsa mo gae tse dintsi thata gore re ka di balolola. Batho ba ne ba kgona go tshela lobaka lo loleele go feta pele ka ntlha ya saense ya tsa kalafi, dijo tse di botoka, le thulaganyo ya go dira gore batho botlhe ba kgone go nna le metsi a a siametseng go nowa . . . Batho botlhe ba ne ba akanya gore dilo di ne di tla tswelela pele di tokafala fela jalo.”